Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
12 ก.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -4.14 จุด (-0.25%) ปิดภาคเช้าที่ 1,668.28 จุด ด้วยมูลค่าการซื้อขาย 23,000.43 ล้านบาท
Most Positive Impact: PTTEP (+1.18 จุด), SCB (+0.67 จุด), EGCO (+0.26 จุด)
Most Negative Impact: AOT (-1.06 จุด), DTAC (-0.88 จุด), IVL (-0.69 จุด)
แนวโน้มตลาดบ่าย
ตลาดหุ้นไทยภาคเช้ายังคงอยู่ภายใต้แรงกดดันเช่นเดียวกับตลาดส่วนใหญ่ในภูมิภาค เชื่อว่าระหว่างรอปัจจัยใหม่ตลาดจะยังคงแกว่งตัวโดยมีแนวรับที่ 1,660 จุด โดยวันนี้เราเห็นแรงเทขายในกลุ่มขนส่ง(-1.19 จุด) สื่อสาร(-0.90 จุด) ปิโตร(-0.72 จุด) และกลุ่มวัสดุก่อสร้าง (-0.65 จุด) ส่วนกลุ่มที่มีแรงซื้อเข้ามามีการปรับตัวเพียงเล็กน้อยไม่มีผลต่อตลาดมากนัก
ปิดตลาดภาคเช้า DTAC ปรับตัวลง 8.57% เป็นผลให้กลุ่มสื่อสารปรับตัวลง -0.66% เนื่องจากความผิดหวังที่กสทช.ไม่ถือว่า DTAC เข้าข่ายมาตรการเยียวยาคลื่น 850 MHz ขั้นตอนต่อไปที่ต้องติดตามคือภายในวันที่ 15 ก.ย. 61 ศาลปกครองจะมีคำสั่งคุ้มครองหรือไม่
อย่างไรก็ดีทาง KS Research ได้วิเคราะห์ถึงผลกระทบดังกล่าวหาก DTAC ไม่มีคลื่นความถี่ต่ำ 850 MHz พบว่ารายได้ในปี 2562-2564 ของบริษัทฯจะปรับลดลง 6-7%, EBITDA อ่อนตัวลง 8-10%, กำไรปกติลดลง 24-35% ส่งผลให้ราคาเป้าหมายปี 2562 อิงด้วยวิธี DCF จะลดลงมาอยู่ที่ 48.3 บาท
ประเด็นน่าติดตามในวันพรุ่งนี้ ทางสหรัฐจะมีการรายงานตัวเลข Core CPI ประจำเดือนส.ค. โดยตลาดคาดการณ์ไว้ที่ 2.4% YoY
หุ้นแนะนำ JAS STEC HANA